# Referat for mødet den 17. november 2021 i aftagerpanel for MA i International Tourism and Leisure Management ved SDU og

**European Master in Tourism Management**

**Tidspunkt**: 10:00-13.00

### **Sted**: SDU Kolding

**Deltagere:**

Morten Damgaard Nielsen, Vejle Kommune

### Peter Laursen, Aarhus Airport A/S.

Jane Hansen, UCL Erhvervsakademi og Professionshøjskole
Edward Køhrsen, Slotssøbadet
Bodil Stilling Blichfeldt, SDU
Marie-Louise Wethje-Raabe, SDU (referent)

Afbud:

Peter Saabye Simonsen, Nationalapark Vadehavet
Lulu Anne Hansen, Sydvestjyske museer
Jacob R. Kirkegaard Larsen, Dansk Kyst- og Naturturisme
Anna Porse Nielsen, Seismonaut A/S
Kristof Tomej, SDU
Janne Liburd, SDU
Anne-Mette Hjalager, SDU
Simona Cilli, SDU

**Dagsorden for aftagerpanelmøde**

1. Velkomst af Bodil
2. Dagsorden og referat af 19. marts 2021 godkendes
3. Status for uddannelserne.

På EMTM-uddannelsen er der optaget 25 studerende, hvor det normale optag er 35 studerende. I år er der ikke Erasmus Mundus og Erasmus+, da der blev indsendt for sen ansøgning fra Spanien, så antal optag i år er acceptabelt.

På Negot-uddannelsen er der optaget 35 studerende, så vi opfylder fakultetets ønsker om pladser – om end det også betyder, at alle med en relevant bacheloruddannelse optages – selv om de ikke er stærke studerende. Sidst i november afholdes der møde med fakultetet vedr. employabilitet, som handler om, at man som dimittend er klar til at træde ind på arbejdsmarkedet og bruge sine kompetencer gennem et helt arbejdsliv.

Hvis ledigheden blandt de dimitterede er over 20% efter de første 7 kvartaler, så bliver studiet indkaldt til et møde med fakultetet og RIO, hvor der skal diskuteres tiltag. Studiet har ikke tidligere været indkaldt til et sådant møde. Men ledighedstallet, blandt de studerende der dimitterede i 2019, er nu 20,9% - opgjort medio 2021 og i Covid19 tiden. Udover Covid19 kan en årsag dog kan være, at der ikke bliver taget højde for de optagedes karakterer, når de optages – alle med en kvalificerende bacheloruddannelse bliver tilbudt plads for at leve op til SDUs ønske om 35 studerende. Uddannelsen har mange engelsksprogede studerende, og der er måske en tendens til, at de engelsktalende studerende har sværere ved at få et job efter endt uddannelse, hvis de vælger at blive i Danmark efter endt uddannelse. I statistikken indgår kun de studerende, der har bosat sig i Danmark. Og det kan også være fordi, det er de studerende, der har svært ved at få job efter endt bachelor, som fortsætter på kandidaten.

Med henblik på arbejdsløsheden er det svært at sige, hvor mange udlændinge der på uddannelserne i forhold til danskere. På EMTM er der normalt 700 ansøgere, hvor der er 35 pladser. Her er der 10 pladser til Danmark. På Negot’en er der dimensioneret med 35 studerende, hvor der typisk vil være 10 danskere. Derudover er der de studerende, som bor i Danmark og som har taget en bachelor tilsvarende i Danmark.

Bodil informerer, at SDU generelt har haft få ansøgere. Hun har oplyst til fakultetet, at det ikke nødvendigvis er turisme-uddannelsen, der skal markedsføres, da det ikke er kandidater inden for turisme, som erhvervet lige nu mangler mest – det er derimod varme hænder. Dimensioneringen har slået igennem, og de humanistiske fag er ikke de unges førstevalg. SDU har mistet mange ansøgere til KBH og Århus, så lokationen har måske også en betydning. Fakultetet arbejder på at få markedsført SDU, og især Odense som et godt valg til de studerende.

1. 30 ECTS projektorienteret forløb (og hvorfor opfølgning på pitches er udeladt*)*.

På aftagerpanelmødet d. 21. marts 2021 præsenterede studerende 3 pitches, og der skulle have været en opfølgning på dette møde. Dette er dog ikke muligt, da de fleste studerende er i praktik i udlandet.

Bodil informerer om faget projektorienteret forløb på 30 ECTS, som er blevet udbudt dette semester. Det betyder, at de studerende nu kan vælge at bruge et helt semester i praktik herhjemme eller i udlandet. Tidligere var de studerende bundet til projektorienteret forløb på 20 ECTS og et valgfag herhjemme. De studerende blev dog også dengang rådet til at tage i praktik i udlandet, selv om det så blev problematisk at følge et 10 ECTS fag. Tidligere havde studiet sit eget valgfag, current issues in tourism, som de studerende kunne vælge, Dette valgfag blev nedlagt, og Bodil gjorde fakultetet opmærksom på, at det at nedlægge vores eget valgfag ville koste, at Turisme ikke ville have studerende, der tog i praktik i udlandet på 9. semester. Derfor blev løsningen, at vi fik mulighed for at udbyde et projektorienteret forløb på 30 ECTS, som de eneste på Humaniora. I år er der 15 ud af 30 studerende på 9. semester, som har taget fuldt projektorienteret forløb i Danmark eller udlandet. Nogle studerende bruger projektorienteret forløb i egen virksomhed, hvor de kan være med til at skabe deres eget job. Fagets fagbeskrivelse minder om specialets; de studerende skal lave en undersøgelse, som indholdsmæssigt er tilsvarende specialets rammer, dog med den forskel at praktikken er en del af de 30 ECTS.

Bodil oplyser endvidere, at i forhold til employabilitet og ledighed er det også opløftende med et forløb på 30 ECTS. Lige nu tildeles de studerende vejleder ud fra specialeemne, og her kan man se, at der relativt er mange studerende, som fortsætter med samme emne i specialet. Det indikerer, at de studerende har haft et godt samarbejde med virksomheden/organisation.

Der bliver forslået, at de studerende skal gennemgå et employabilitetsforløb, inden de skal til mundtlig eksamen med henblik på at finde eller skabe deres egen stilling. Bodil oplyser, at sådan et forløb allerede er obligatorisk i faget Projektorientet forløb på 30 ECTS. Dog er ulempen, at mange af de employabilitetstiltag, som universitetet tilbyder, ikke foregår på engelsk. Dette er problematisk, da MA i International Tourism and Leisure Management er en engelsksproget uddannelse. RIO er informeret omkring problematikken.

Med hensyn til speciale og kandidatafhandling bliver de studerende til mundtligt forsvar spurgt, hvorfor de har skrevet om dette emne. Men det vigtigste spørgsmål er; hvem er emnet nyttigt for? Dette bør de studerende blive gjort af opmærksom på, inden de starter med at skrive specialet, så de kan bruge deres viden til at skabe en platform for sig selv. En løsning kan være, at de studerende bliver tilbudt en samtale, hvor de kan drøfte ”nu er du ved at være færdig med dit speciale. Hvem vil det være interessant at formidle de her oplysninger til”? Innovation er nøgleordet.

Grundet GDPR bliver mange interessante specialer lagt i skuffen, da de studerende krydser af, at deres speciale ikke må læses af andre end vejleder og censor. En løsning kan være, at de studerende kan lave en pitch af deres speciale. Emnet kan evt. også lægges online, og så kan man kontakte den studerende med henblik på at få mere at vide om specialet.

1. Ny normaftale, nyt vademecum og studieordningsrevisioner.

Bodil oplyser, at der er kommet en ny normaftale, hvor underviserne får færre timer for deres undervisning. Der er detaljerede tiltag; blandt andet gives der 40/50 min. til hele eksamensaktiviteten for hver studerende, uanset den faktisk udprøvning. Vi skal have ryddet ud i de eksamener, hvor der er meget aktivitet. Det er f.eks. faget Co-design, som skal revurderes, da der er 3 eksamener. Eksamenerne skal derfor tilpasses tidsrammerne.

Vademecum er den overordnede ramme for, hvad vi må og ikke må i studieordningerne. I starten var det på få sider, nu er det vel oppe på ca. 30 sider plus bilag. Turisme er ikke hårdt ramt, da vi lever op til kravene. Fakultetet overvejer dog at afskaffe det mundtlige forsvar, men vi vil gerne kæmpe for det. En ulempe er, at det kan være en kæmpe skuffelse for de studerende ikke at kunne forsvare sit speciale, men i stedet kun modtage en karakter.
Derudover vil fakultetet gerne indføre, at censorer kun deltager online. Umiddelbart er dette ikke en konstellation, som vi bifalder, og der er heller ikke en endelig beslutning omkring dette emne endnu.

Ved skriftlige eksamener på Humaniora er der ikke længere 2 bedømmere, men kun 1. Turisme kører med mundtlige eksamener, hvor der skal være 2 censorer. Grunden til dette er, at retssikkerheden er væk, når der kun sidder 2 mennesker over for hinanden.

Til december vil Kristof, Janne, Anne-Mette og Bodil gennemgå studieordningerne for at se, om der er nogle ting, der skal revideres.

1. Udvikling af uddannelserne, fagmodulerne og undervisningsformer – forslag fra aftagerpanel.

Input til nogle af fagene på uddannelsen MA i International Tourism and Leisure Management ved SDU:

Når man læser overskriften MA i International Tourism and Leisure Management forventer man, at ledelse vil indgå i mange af fagene. Der er rigtig meget proces i fagene, hvorimod der er mindre læring om, hvordan man bliver en fremtidig leder inden for turismearbejdet.

Der skal være samfundsvidenskabelige fag. Det er en betingelse for at uddannelsen kan være en Negot-uddannelse; herunder fagene Tourism Innovation, Market Research Management og Tourism Economics.

I forhold til det offentlige turismesystem med en professionalisering af ledelse, turismedestinationer, og større enheder, kræver det større ledelsesmæssige kompetencer. Det vil være en god ide at understøtte den udvikling i fagene i forhold til den uddannelse, vi udbyder. Især på kandidatniveau hvor interessenter lærer at samarbejde på kryds og tværs. På 1. semester bliver der talt meget om stakeholders, og om en DMO er en marketing- eller management-organisation. Faget Tourism Co-design har nogle af elementerne uden at kalde det ledelse, men i stedet brugs begrebet stewardship. Når stewardship bliver brugt, så har de studerende ikke fået nogen forudsætning for at forstå, hvorfor det hedder det i stedet for management, og hvad forskellen er. Det er svært at se, hvad de studerende får af management.

Uddannelsen hedder International Tourism and Leisure Management. Vi har fag, der hedder Tourism, men ingen med leisure. Uddannelsen dækker meget Leisure, som grænser op til turisme, men ingen direkte leisurefag. Her er andre internationale uddannelser specialiseret i Leisure. Events hører ind under leisure, og nogle studerende skriver allerede speciale inden for events. Events fylder meget i alle fag. Der vil ikke blive ændret på fagblokken – men vi skal overveje disse elementer.

**Sustainable Tourism Development:**
Sustainable Tourism Develoment er et fag, som kan løfte brandingen af uddannelsen, hvis man får kommunikeret det rigtigt. Et specifikt fagligt element af turismemanagement. Der er høj fokus på sustainable development i verden pt., og bliver grundlaget for mange ting. Alt og alle bliver målt på det.

Hvis uddannelsen hed Negot i Sustainable Tourism Development, så vil man forvente, at dette er kernefaget i uddannelsen. Når den hedder International Tourism and Leisure Management – så vil man måske forvente, at man har fag om international turisme og leisure, og ikke om STD som kernesættende. Kunne være spændende, hvis den hed Management / Leadership in Sustainable Tourism Development. I dag handler det om at lede med bæredygtighed som udgangspunkt, og det bør måske komme til udtryk i fagets fagbeskrivelse.

**Strategic Communication:**

På negot-uddannelsen skal der være et kommunikationsfag, og dette er Strategic Communication. Bodil underviser i faget og bruger det som ramme til at lære de studerende i at skrive. Faget har den udfordring, at mange studerende tror, at de skal lære at kommunikere strategisk samt lære at lave en destinationsvideo. Fordi Turisme ikke er en design- eller kommunikationsuddannelse, har vi ikke det formål med faget og underviser ikke i, hvordan man laver ’smart’ og catchy strategisk kommunikation. I stedet er fagets formål at lære de studerende at forstå og analysere kommunikation.

Vi starter med at se en destinationsvideo, hvor vi underviser de studerende i at analysere kommunikation ved at studere videoen ”Karen”. Vi taler ikke god/dårlig video, men i stedet skal vi kigge på, hvad meningen er med videoen. Starter med simpel kommunikation og går videre til destinationsniveau, så de forstår problemerne i alle de forskellige stemmer, der kommunikerer om et sted. Der er fx blevet brugt byen Magaloof i undervisningen, hvor strategien er at ændre destinationen fra at være en party-destination til at blive en familiedestination. Det handler også indirekte om management, da de studerende skal lære, at selv om nogen, fx en DMO, har en intention om, at destinationen skal være familievenlig, så bliver destinationen ikke nødvendigvis familievenlig. En anden video, der bliver vist i undervisningen, er ”Do it for Danmark” af Spies, som er gået viral. Her analyseres alle kommentarerne, da den ud fra kommentarerne blev gjort til alt muligt andet, end den var tiltænkt. Der kigges derfor på de virale processer, og alt hvad der sker, når ting går viralt. På en anden video af Spies var det ikke længere muligt at kommentere på videoen, og det har været et strategisk valg af afsender.

I gamle dage kunne man styre kommunikation, og det kan man ikke i dag. Der bør være fokus på, at hvad der sker med kommunikationen på alle sociale medier. Når man i fremtiden skal vælge en destination, så er det ikke hvad udbyderen udbyder, men i stedet lytter man til sine venner eller trustpilot. Man vælger destination ud fra andre billeder. Man kan ikke styre kommunikation i dag, så de er vigtigt, at de sociale medier indgår i faget. Der må gerne være eksterne aktører med for at opmuntre de studerende.

Eksamensform er 1 uges skriftlig opgave, og denne ønsker vi at beholde. Vælg en destination og fortæl om de 3 vigtigste aktører. Hvem er det, der kommunikerer hvad.

**Market Research Methods**
De studerende skal lære om statistik og forstå, hvad der foregår.

**Tourism Co-design:**
Faget er et forårsfag, hvor man ikke udvikler noget for, men noget med. Det er en måde at se management udfolde sig på.

Der er en 3-delt eksamen, og i stedet for gruppepræsentation kan man evt. lave pitches og lægge dem online. Det er god træning at kunne præcisere sin ide kort og præcis. Det nytter ikke at have verdens bedste ide, hvis man ikke kan præsentere det. Her kan man drage nytte af Aftagerpanelet, som er villige til at høre på de studerendes pitches.

Med hensyn til eksamensform kan der udarbejdes en forudsætningseksamen, hvor vi kan indtænke brug af formidling til og med omverden. Evt. indføre noget mere undervisning om stewardship.

**Projekt-orienteret forløb 20 ECTS**I faget er der råderum til ændringer. Evt. selvreflektion over, hvilke kompetencer man får opbygget, kan også være en del af det, de studerende skal.

De studerende skal lave en skriftlig rapport, som bør være mere virksomhedsorienteret. Hvor den ene del er vedr. selvrefleksion, og hvor den resterende del er tilrettet til virksomheden. Måske der skal være et reflektionsafsnit, hvor de studerende skriver om de teorier og metoder, som de har anvendt.

**Projekt-orienteret forløb 30 ECTS.**Ikke muligt at ændre pt., da det indgår i et 2-årigt forsøg.

**Speciale:**
Der er enighed blandt aftagerpanelet, at vi skal kæmpe for at beholde forsvaret. Hvad med summary? Der er ikke blevet undervist i at skrive et resume. Resumeet bør vise relevansen og berettigelse af omverden i specialet – ikke så meget det akademiske. Man kan kigge på muligheden for at gør gode specialer tilgængelige for relevante aktører, så de ikke bare bliver lagt i skuffen. Et løsningsforslag kan være, at de studerende bliver indkaldt til samtale inden aflevering af speciale, så de studerende bliver gjort opmærksom på, hvem det kunne være interessant at formidle specialet til. Det kunne måske være en måde at bruge RIO på.

1. evt.

Ikke noget under dette punkt